ลงโฆษณาและโปรโมทเว็บ สร้างเว็บไซต์
AdSense จะแปะโฆษณาสินค้าและบริการที่เกี่ยวข้องกับกลุ่มผู้เข้าชมเว็บของคุณ โดยอ้างอิงจากเนื้อหาในเว็บ คุณจะได้เงินทุกครั้งที่โฆษณาโผล่มาในเว็บคุณ หรือมีใครคลิกโฆษณา  ในแต่ละ impression (ยอดวิว) หรือคลิก คุณจะได้เงินน้อยมาก เพราะงั้นยิ่ง traffic ของเว็บเยอะ คนคลิกรัวๆ และ impression มหาศาล เงินทองกองเท่าภูเขาจะไปไหนเสีย ทุกครั้งที่คุณโพสต์ อัพเดทเว็บ กระทั่งแค่เปลี่ยนจุดเป็นเครื่องหมายตกใจ หรือแก้คำผิดจาก "อย่าง" เป็น "อยาก" ก็อย่าลืมป่าวประกาศทาง Twitter, Facebook, Tumblr, LinkedIn และทั้งโลกโซเชียล กระจายข่าวนี่ละเคล็ดลับสู่ความสำเร็จ   สมัครโซเชียลมีเดียทุกแพลตฟอร์ม แล้วแปะลิงค์มายังเว็บให้เด่นๆ ทุกช่องทาง กระจายข่าวทางอีเมลด้วย ทุกอาทิตย์ให้ส่งอีเมล HTML ประมาณว่า "เรื่องเด่นประจำสัปดาห์" ทักทายกันเรื่อยๆ คนจะได้ไม่ลืมกัน แต่ก็อย่าส่งรัวๆ จนถูกตราหน้าว่าเป็นสแปมไป หาให้เจอว่าโฆษณาตัวไหนฮอตสุด แล้วอัดโฆษณาและเนื้อหาแนวนั้นเพิ่ม  ถ้าหมั่นศึกษาข้อมูลและปรับตัวตามผลวิเคราะห์ แต่ละคนที่คลิกเข้าเว็บคุณมาจะมีแนวโน้มสร้างรายได้ให้คุณแบบเน้นๆ ท่องไว้อีกที ว่ายิ่งคนอ่านท่องเว็บคุณเพลิน ก็ยิ่งเพิ่มโอกาส "รวย รวย รวย" ให้คุณ ขอให้โชคดี! บริษัทต่างๆ จะใช้โปรแกรม affiliate ช่วย boost หรือกระตุ้นยอดขายออนไลน์ ซึ่งโปรแกรม affiliate พวกนี้เข้าร่วมได้ฟรี ทุกครั้งที่คนเข้าเว็บแล้วซื้อสินค้าของแบรนด์ผ่านลิงค์ affiliate ในเว็บคุณ คุณก็จะพลอยได้ affiliate commission หรือค่าคอมมิชชั่นไปด้วย จะดึงดูดให้คนมาลงทุนกับเว็บคุณได้ (ในรูปของการขายโฆษณา) ก็ต้องเตรียมพื้นที่ให้เหมาะกับการลงโฆษณาซะก่อน คุณต้องสร้างเว็บโดยคำนึงถึงเรื่องนี้เป็นหลัก เพราะนั่นแหละบ่อเงินบ่อทองของคุณ   รู้ว่าลูกค้า (แบรนด์ต่างๆ) หรืออัลกอริธึมในการโฆษณาต้องการลงโฆษณากับเว็บแบบไหน โดยทั่วไป เว็บคุณต้องมีผู้เข้าชมจำนวนมาก ผู้เข้าชมต้องมีกำลังซื้อและเป็นกลุ่มเป้าหมายของแบรนด์ต่างๆ ที่สำคัญ เนื้อหาของเว็บคุณก็ต้องเกี่ยวข้องกับสินค้าของแบรนด์ที่จะลงโฆษณาด้วย แล้วต้องสร้างเว็บแบบไหนถึงจะดี? ก็ต้องเป็นเว็บที่ดึงดูดคนจำนวนมากได้นานๆ ยิ่งคนใช้เวลาท่องเว็บคุณมากเท่าไหร่ ก็ยิ่งเพิ่มโอกาสคลิกลิงค์โฆษณาต่อไปยังแบรนด์ต่างๆ ถ้าอยากให้เว็บมี traffic เยอะๆ สร้างรายได้ให้คุณแยะๆ ก็ต้องเลือกกลุ่มเป้าหมายให้ถูก จริงๆ แล้วตลาดแต่ละกลุ่มก็มีจุดแข็งและจุดอ่อนแตกต่างกันไป มีงานวิจัยที่ชี้ว่าคนรุ่นใหม่ อายุน้อยๆ จะเปิดใจและชอบความท้าทายมากกว่า เพราะงั้นเลยเป็นกลุ่มที่มักคลิกลิงค์โฆษณาเวลาท่องเว็บ   ท่องไว้ว่าต้องเน้นให้คนคลิกลิงค์เยอะๆ ไว้ ไม่จำเป็นต้องเน้นยอดขาย ยิ่งยอดคลิกแบนเนอร์โฆษณาสูงเท่าไหร่ รายได้ของคุณก็จะสูงตาม งานของคุณจบแค่คนเข้าเว็บแล้วคลิกลิงค์โฆษณาต่อไปยังเว็บขายสินค้า ส่วนสินค้านั้นจะขายได้หรือเปล่าก็ต้องเป็นหน้าที่ของเจ้าของแบรนด์ ถึงคนจะไม่ซื้อสินค้า ถ้าเขาคลิกลิงค์ในเว็บ คุณก็ได้ค่าโฆษณาอยู่ดี ท่องเว็บติดตามเทรนด์และไอเดียสร้างเว็บ แต่ต้องเลือกปีหรือเดือนปัจจุบันเท่านั้น ไม่งั้นจะเสียเวลาเปล่า เพราะหลงไปตามเทรนด์เมื่อ 10 ปีก่อน เช่น ลอง Google หา "ไอเดีย สร้างเว็บ 2018" ดู จะได้ออกมาเป็นล้านผลการค้นหาเลย ก็ไล่อ่านของเว็บดังๆ ไป จนพอได้ไอเดียออกแบบเว็บไซต์ให้โดนใจ สมัยอินเทอร์เน็ตเพิ่งบูม คนเพิ่งเริ่มสร้างเว็บกัน คุณเลือกชื่อโดเมนให้ตรงกับแบรนด์ของคุณได้แบบชี้นิ้วสั่ง แต่สมัยนี้บอกเลยว่ายาก เพราะงั้นต้องใช้ hyphen (-) ให้เป็นประโยชน์ สมมุติว่าชื่อ "geeks.com" (หรือ .net, .org กระทั่ง .xxx) มีคนใช้แล้ว ให้เลี่ยงไปใช้ "website-4-g33ks" แทน   ถ้าใช้ ".com" ได้จะดีมาก โดยหาเว็บ host (เว็บรับจดทะเบียนโดเมนส่วนใหญ่จะเป็นเว็บ host ด้วย) แล้วสร้างเว็บขึ้นมา ข้อดีของวิธีนี้คือออกแบบและเขียนโค้ดเองได้ตามสบาย ยืดหยุ่นกว่า หรือสมัครใช้เว็บอย่าง Blogger ของ Google หรือ Wordpress เพราะ 2 เว็บนี้ให้คุณตั้งชื่อเว็บของตัวเองไว้หน้าชื่อเว็บ host ได้ด้วย (เช่น geeks.wordpress.com) เรียกว่าได้ทั้งเว็บและชื่อเว็บฟรี นอกจากนี้ข้อดีอีกอย่างของ Blogger กับ Wordpress คือมีเทมเพลตสวยๆ ให้เลือกใช้กับเว็บเต็มไปหมด ส่วนข้อเสียคือจะปรับแต่งเว็บได้ละเอียด ต้องใช้เวอร์ชั่น "pro" ที่ต้องเสียเงินนี่สิ โดยใช้เทมเพลตที่มี หรือออกแบบเอง (ไม่ก็จ้างคนออกแบบ) ส่วนหน้าตาของเว็บจะออกมาเป็นยังไง ต้องพิจารณากลุ่มเป้าหมายเป็นหลัก ไม่ว่าคุณจะทำเว็บให้บริการในเรื่องต่างๆ เช่น "อู่ซ่อมสี เคลือบแก้วรถยนต์" หรือเป็นเว็บเกี่ยวกับความชอบของตัวเอง เช่น "ตะลุยกินกับเจ๊ดา" ก็อย่าลืมว่าเป้าหมายหลักของเว็บก็คือดักคนให้อยู่หมัด เพราะงั้นเนื้อหาต้องเป๊ะจนคนอ่านเพลิน ท่องเว็บคุณนานๆ  ถ้าเป็นเว็บเกี่ยวกับบริการ เรื่องที่ลงก็ต้องเป็นเรื่องที่คุณเชี่ยวชาญ มีประสบการณ์ เช่น เว็บของอู่อย่างที่ยกตัวอย่างไป ก็ต้องลงบทความว่าเคลือบสีกับเคลือบแก้วต่างกันยังไง มีกี่ประเภท และคำถามที่เชื่อว่าลูกค้าต้องสงสัย อยากรู้คำตอบ ส่วนเว็บตะลุยกินก็อาจจะแนะนำตัวคร่าวๆ ให้น่าสนใจ ตามด้วยรูปสวยๆ กับแผนที่ประกอบรีวิวร้านอาหารต่างๆ อาจจะแบ่งหมวดหมู่ของร้านอาหารที่ไปรีวิวด้วย ถ้าคุณมีบทความประกอบ ไม่ได้เน้นขายของอย่างเดียว จะทำให้คนอ่านสนใจ อ่านต่อไป สุดท้ายก็คลิกนู่นนี่จนคลิกโฆษณาสมใจคุณ! อย่าโพสต์แค่ 1 - 2 บทความแล้วหายเข้าถ้ำไป ถ้าคิดจะหารายได้จากเว็บ ก็ต้องหมั่นอัพเดทเว็บ พัฒนาตัวเอง คิดซะว่าการสร้างเว็บแต่งเว็บเป็นเหมือนงานพิเศษ หรือดีกว่าคือเป็นงานประจำ ถ้าอยากให้เงินทองไหลมาเทมา ก็ต้อง หาเวลา ในแต่ละวันมาอัพเดทเว็บ  ยิ่งโพสต์สินค้าหรือบทความน่าสนใจเยอะๆ ก็ยิ่งดึงดูดให้คนเข้าเว็บ พอคนรู้ว่าอัพเดทบ่อยๆ ก็เข้ามาบ่อยตาม จนสุดท้ายกลายเป็นขาประจำไป ถ้าเขียนบทความถูกจุด คนเข้าเยอะ เว็บคุณก็จะไปเข้าตาอัลกอริธึมการลงโฆษณา แปลว่ายิ่งลงโฆษณา คนคลิกเยอะ ก็ยิ่งได้เงินแยะ ห้ามลืมจุดนี้เด็ดขาดเวลาสร้างและพัฒนาเว็บ
สมัครใช้ Google AdSense. โปรโมทเว็บ. ใส่ใจ metric ของเว็บ. สมัครเป็น affiliate. กำหนดเป้าหมาย. หากลุ่มเป้าหมาย. จดชื่อโดเมน. สร้างเว็บ. อย่าดองเว็บ.
https://www.wikihow.com/Create-a-Website-and-Earn-Money https://www.wikihow.com/Create-a-Website-and-Earn-Money
Starting Advertising and Promotion Creating A Website